Táto lekcia má názov Písanie pesničiek s parametrami
Dnes budeme písať piesne.
V niektorých piesňach treba refrén zakaždým zaspievať trošku odlišne.
Pamätáte si pieseň Starý Donald farmu mal?
Refrén je pri každom zvierati trochu odlišný.
♫ A na tej farme kravu mal, hija hija hou. ♫
Drobnú zmenu v každom refréne vieme ukázať pomocou takzvaných „parametrov“.
Niektoré funkcie potrebujú parameter.
Parameter je dodatočná informácia, ktorú vieme posunúť funkcii,
a prispôsobiť ju tak nejakému konkrétnemu účelu.
Keď si s kamarátmi robíte zmrzlinu s polevou,
používate podobný postup ako parametre v počítačovom programe.
Vanilkový základ môže byť pri každej zmrzline rovnaký,
ale keď sa kamarátov spýtaš, akú dvojicu poliev by chceli,
výsledkom môže byť množstvo rôznych kombinácií.
„Poleva“ je názov funkcie a jednotlivé typy poliev sú parametre.
Funkcie a parametre sa navzájom dopĺňajú a výsledkom sú skvelé programy i zmrzliny.